|  |
| --- |
| http://www.charentsavan.am/IMAGES/DOCFLOW/EMBLEM.JPGՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ Չարենցավան ՀԱՄԱՅՆՔ |
| Հայաստանի Հանրապետության Կոտայքի մարզի Չարենցավան համայնք ՀՀ Կոտայքի մարզ, ք. Չարենցավան, (226) 43434, charentsavan.kotayq@mta.gov.am |
|  |

20.11.2018

Համայնքի ղեկավարին կից զարգացման հնգամյա ծրագրի և տարեկան բյուջեի կառավարման խորհրդակցական մարմնի նիստի

Արձանագրություն

*Նիստը վարեց համայնքի ղեկավար Հակոբ Շահգալդյանը, ներկա էին համայնքապետարանի բաժնի պետեր, ավագանու անդամներ, «Նոր Չարենցավան, նոր համայնք» նախաձեռնողական խմբի ներկայացուցիչները, ՀԿ-ների ներկայացուցիչներ:*

Նիստի օրակարգում ներառված էին առաջարկություններ, որոնք քննարկվելու և ընդունվելու դեպքում պետք է ներառվեն համայնքի 2019թ-ի բյուջեի նախագծում:

«Նոր Չարենցավան, նոր համայնք» նախաձեռնողական խմբի կողմից ներկայացվեցին հետևյալ առաջարկությունները:

1. **Քաղաքում նստարանների տեղադրում-50 հատ**

Առաջարկն ընդունվեց, Հակոբ Շահգալդյանն ասաց, որ հնարավորության սահմաններում կենտրոնական փողոցներում կտեղադրվեն նստարաններ:

1. **Հետիոտնային անցումների հարմարեցում հաշմանդամների համար, ինչպես նաև քանդված մայթերի ասֆալտապատում:**

Համայնքի ղեկավարն առաջարկն ընդունեց առանց քննարկումների:

**Բենիկ Բալբաբյանին** **հանձնարարեց** 2019թ-ի ընթացքում հետիոտնային անցումները հարմարեցնել հաշմանդամներին և մոտ 400քմ մայթերի ասֆալտապատում իրականացնել քաղաքում:

1. **Աղբամանների վերանորոգում և թարմացում, գերեզմանոցներում աղբամանների տեղադրում:**

Համայնքի ղեկավարը նշեց, որ աղբամանների որոշակի խմբաքանակ ամեն տարի փոխվում է, սակայն կա ծրագիր, որի համաձայն աղբամանները հաջորդ տարի պետք է ամբողջությամբ վերափոխվեն՝ նոր աղբահանության պայմաններին համապատասխանելու համար:

**Գերեզմանոցներում 2 աղբաման կտեղադրվի:**

1. **Շենքերի հարակից կանաչապատ տարածքների բարեկարգում, համայնքի ցանցառ ծառերի ձևավորում, կենտրոնական փողոցների ծաղկապատում:**

Համայնքի ղեկավարը նշեց, որ ծաղկապատում է իրականացվելու Կինոթատրոնի հրապարակում, կենտրոնական հրապարակի շատրվանի մոտ և Երիտասարդություն-Չարենցի փողոցների հատման մասում գտնվող պուրակում: Ծառերը ենթարկվում են գարնանային և աշնանային էտման բնակիչների դիմումների համաձայն:

1. **Գառզուի անվան արվեստի դպրոցի կտուրի վերանորոգում, օդափոխություն, ժայլուզների տեղադրում, դահլիճի պատուհանների, ինչպես նաև կահավորանքի թարմացում: Մանկապատենակեն ստեղծագործության կենտրոնի վերանորոգում, գույքային թարմացում:** **Երաժշական դպրոց տանող աստիճանների նորոգում, դահլիճի տեխնիկական զինում:**

**Վարդգես Չիլինգարյանին հանձնարարվեց** տնօրենների հետ քննարկել և բյուջեի «Այլ ծախսեր» հաշվով նախատեսել աթոռների, ժայլուզների և համապատասխան տեխնիկային ձեռքբերում: Օդափոխության համակարգ հնարավոր չէ բյուջեի միջոցներով տեղադրել:

1. **Միկրոշրջանում՝ 7-րդ թաղամասի 17-րդ շենքի հարակից տարածքում, շրջանաձև երթևեկության կազմակերպում:**

**Բենիկ Բալբաբյանին** հանձնարարվեց նախահաշիվ կազմել՝ հարցը հետագայում քննարկելու, ֆինանսական հնարավորությունները գնահատելու համար:

1. **6-րդ մանկապարտեզի վերանորոգում**

Համայնքի ղեկավարը նշեց, որ մանկապարտեզների վերանորոգումն օրակարգային է, սակայն մանկապարտեզների վերանորոգումը միայն համայնքի բյուջեով հնարավոր չէ, դրան աջակցում է տարածքային զարգացման հիմնադրամը, որի հետ արդեն քննարկել են 6-րդ մանկապարտեզի առաջին մասնաշենքի հիմնանորոգումը:

1. **Չգործող և անմխիթար ցայտաղբյուրների վերանորոգում**

Համայնքի ղեկավարը նշեց, որ այս հարցը նախորդ նիստի ժամանակ քննարկվել է, հաջորդ տարի առաջարկվող ցայտաղբյուրներից 5-ը կվերանորոգվեն:

**Բենիկ Բալբաբյանին** հանձնարարվեց զբաղվել այդ հարցով:

**«Նոր Չարենցավան, նոր համայնք» նախաձեռնողական խմբի ներկայացուցիչ Գևորգ Հակոբյանին**  առաջարկվեց ներկայացնել ցայտաղբյուրներ:

1. **Պանթեոնի վերանորոգում և հարակից տարածքի բարեկարգում**

Առաջարկը ներկայացրեց Չարենցավանի ԵԿՄ նախագահ Ալբերտ Մուսինյանը: Համայնքի ղեկավարը նշեց, որ պանթեոնում բարեկարգում կատարվում է պարբերաբար, սակայն վերանորոգման և հատկապես սալիկապատման համար մեծածավալ գումարներ են պահանջվում: Սակայն պանթեոնը մշտապես գտնվում է համայնքապեարանի ուշադրության կենտրոնում:

1. **Ոռոգման ցանցի ընդլայնում:**

Համայնքի ղեկավարը նշեց, որ ոռոգման ցանցի ընդլայման համար պետք է դիմել Կոտայքի ջրօգտագործողների ընկերությանը:

1. **Համայնքապետարանի համար համապատասխան տեխնիկային ձեռք բերում՝ խոտ հնձող, ձյուն մաքրող:**

Հակոբ Շահգալդյանը նշեց, որ ձյուն մաքրող մեքենա համայնքապետարանն ունի, իսկ խոտ հնձող մեքենայի անհրաժեշտություն չկա, քանի որ առկա տեխնիկական միջոցներով էլ նորմալ խոտհնձում կատարվում է:

1. **Երիտասարդության փողոցի գետնանցման նորոգում:**

Հակոբ Շահգալդյանը նշեց, որ դա չափազանց ծախսատար է, առավել նպատակահարմար է աշխատել անցումը փակելու ուղղությամբ:

1. **Քաղաքում կանգառի կետերի ավելացում**

Համայնքի ղեկավարը նշեց, որ կանգառներ կտեղադրվեն 3-րդ դպրոցի հարևանությամբ, Ալափարս, Արզական, Բջնի տանող ճանապարհին և ևս մեկը այնտեղ, որտեղ կառաջարկի «Նոր Չարենցավան, նոր համայնք» նախաձեռնողական խումբը:

1. **Համայնքի լողավազանների բարեկարգում և շահագործում**

Հակոբ Շահգալդյանը նշեց, որ լողավազանների շահագործումը պետք է կատարի լիցենզավորված կազմակերպությունը, քանի որ կան բազմաթիվ ռիսկեր: Լողավազանի ջուրը պետք է ամեն օր փոխվի, պետք է ապահովվի ջրի համապատասխան որակ, պետք է լինի վերահսկողությունը, պետք է համապատասխան գործարար ծրագիր կազմվի ներդրողների կողմից և լողավազանները շահագործվեն:

1. **Մշակութային բարեգործական միջոցառումներին աջակցություն**

Համայնքի ղեկավարը նշեց, որ իր պաշտոնավարության տարիների ընթացքում որևէ մշակութային նախաձեռնության աջակցություն չի մերժվել, քաղաքում մշտապես եղել են միջոցառումներ: Հաջորդ տարի էլ բյուջեով նախատեսված են բազմաթիվ մշակութային ծրագրեր:

1. **Գործող խաղահրապարակների բարեկարգում, խաղահրապարակների ավելացում**

Հակոբ Շահգալդյանը նշեց, որ խաղահրապարակները յուրաքանչյուր տարի նորոգվում են, սակայն օրեր անց նորից դառնում անմխիթար: Այս դեպքում պետք է փոխել մարդկանց և հատկապես երեխաների մտածելակերպը, որպեսզի չկոտրեն ու չփչացնեն արված աշխատանքը: Բոլոր թաղամասներում կան ունիվերսալ խաղահրապարակներ, անհրաժեշտ է հիմա գոնե պահպանել եղածը, նոր մտածել ավելացնելու մասին:

1. **Երիտասարդության և Խանջյան փողոցների մայթերի լուսավորում**

Համայնքի ղեկավարը նշեց, որ հաջորդ տարի բոլոր փողոցների լուսավորումը կատարվելու է LED լամպերով, այդ աշխատանքները կատարելուն զուգահեռ կլուսավորվեն նաև մայթերը:

1. **Քոթեջների ճանապարհի վերանորոգում**

Հակոբ Շահգալդյանը նշեց, որ ասֆալտապատման աշխատանքներ հաջորդ տարի ևս կատարվելու են, սակայն 10-րդ թաղամասում պետք է ոչ թե ասֆալտապատում, այլ հիմնովին ճանապարհի կառուցում, ինչը բյուջեի միջոցներով հնարավոր չէ կատարել: Սակայն ասֆալտապատումից առաջացած ասֆալտային մնացորդները կլցվեն 10-րդ թաղամասի ճանապարհին և առավել անմխիթար վիճակում գտնվող բակերում:

Նիստին ներկա բնակիչներից մեկի առաջարկով 5-րդ թաղամասի 15, 16 շենքերից դեպի Չարենցի փողոց տանող աստիճանները կվերանորոգվեն:

«Լիկիու երկիր» ՀԿ-ի առաջարկով երիտասարդական մի շարք նախաձեռնություններ կյանքի կկոչվեն գյուղական բնակավայրերում:

*Համայնքի ղեկավար՝ Հ.Շահգալդյան*

 *Արձանագրող՝ Ս.Բալաբեկյան*